Benninghoven | Otrreizējās pārstrādes prioritārā rūpnīca (RPP) uzsāk asfalta ražošanu Šveicē

Asfalta maisīšanas rūpnīca ar karstās gāzes ģeneratora tehnoloģiju uzsāk ražošanu jau pēc sešiem mēnešiem, kopš būvniecības sākuma.

Jaunā Benninghoven iekārta RPP 3000 Plus (RPP = Recycling Priority Plant) ir pirmā asfalta maisīšanas rūpnīca Šveicē, kas aprīkota ar videi draudzīgu karstās gāzes ģeneratora tehnoloģiju. Galvenokārt rūpnīca pārsteidza klientu ar augstu pārstrādes līmeni, zemām emisiju vērtībām un skaidri definētiem kvalitātes standartiem.

SAPA (Societe Anonyme De Produits Asphaltiques) ir Šveices lielākā būvniecības uzņēmuma "Implenia" meitasuzņēmums, kas saviem klientiem piedāvā dažāda veida asfalta maisījumus. Galvenokārt tiek apgādāti maza un vidēja apjoma ceļu būves projekti. Šveicē ilgtspējība un energoefektivitāte tiek augsti vērtēta un tai ir prioritāra nozīme. Tas bija arī viens no iemesliem, kura dēļ īpašnieki pieņēma lēmumu nomainīt esošo iekārtu, ar jaunu - nākamās paaudzes asfalta rūpnīcu. Benninghoven asfalta maisīšanas iekārtas atbilst augstākajiem tehnoloģiskajiem standartiem, kā arī ņemot vērā arvien stingrākus vides aizsardzības noteikumus un pieaugošās prasības asfalta maisīšanas iekārtu operatoriem nodrošināt lielāku reģenerētā asfalta padevi, tas ir arī īpaši rentabls un ilgtspējīgs risinājums.

RPP 3000 Plus ļauj pievienot līdz pat 100 % otrreizējās pārstrādes materiālu.

Asfalta maisīšanas rūpnīcas Šveicē vidēji gadā saražo 60 000-80 000 t materiāla; tas ir līdz pat 40 000 t mazāk nekā citās valstīs. Tomēr noteikumi attiecībā uz pārstrādi, ilgtspēju, resursu saglabāšanu un oglekļa emisijām ir tādi paši kā pārējā Eiropā. Asfalta maisīšanas iekārtām ir jāražo kvalitatīv maisījums ar minimālu ietekmi uz vidi un jākoncentrējas uz materiāla otrreizēju pārstrādi visos ražošanas līmeņos. Šajā projektā minimālais pārstrādātā asfalta īpatsvars > 60 % bija viena no augstākajām prioritātēm. Šo rādītāju iekārta RPP 3000 Plus var viegli pārsniegt, jo RPP tipa asfalta maisīšanas iekārta ar karstās gāzes ģeneratora tehnoloģiju var nodrošināt līdz pat 100 % reģenerētā asfalta padevi.

Izšķiroša nozīme ir inovatīvām tehnoloģijām un visaptverošam pakalpojumu portfelim

Pēc tam, kad klients bija definējis projekta prasības, Benninghoven izstrādāja koncepciju nepieciešamā izmēra rūpnīcai ar 30 gadu kalpošanas termiņu. RPP 3000 Plus bija atbilstošākais risinājums, pateicoties efektivitātei, rentabilitātei, jaunajām ciklu tehnoloģijām, kā arī vietējai servisa infrastruktūrai un ātrai servisa tehniķu un rezerves daļu pieejamībai. Tiklīdz tika pieņemts lēmums, sākās virzība uz mērķi. Viss process - no rūpnīcas būvniecības līdz nodošanai ekspluatācijā - ilga tikai sešus mēnešus.

Zaļās tehnoloģijas nodrošina atbilstību visām prasībām

Lai visos aspektos izpildītu Šveices pārskatītā CO₂ likuma un rīkojuma par gaisa piesārņojuma kontroli (OAPC) prasības, klienta mērķis ir izmantot jauno iekārtu, lai samazinātu CO₂ emisijas, izmantojot lielāku RAP īpatsvaru un panāktu ievērojamu kopējo oglekļa emisiju (Cges) samazinājumu, izmantojot karstās gāzes ģeneratoru tehnoloģiju. Izmantojot pārstrādes cilindru ar karstās gāzes ģeneratoru, iespējams ievērot ne tikai pašlaik spēkā esošās prasību robežvērtības, bet arī vēl stingrākas nākotnē iespējamās CO₂ izmešu prasības.

Šveices pārskatītais CO₂ likums un jaunais rīkojums par gaisa piesārņojuma kontroli (OAPC)

Šveice ir izvirzījusi mērķi līdz 2030. gadam siltumnīcas efekta gāzu emisijas samazināt uz pusi. Lai sasniegtu šo mērķi, jaunajā CO₂ likumā galvenā uzmanība ir pievērsta ieguldījumiem klimata aizsardzībā un progresīvās tehnoloģijās. Papildus emisiju robežvērtību noteikšanai jaunajā OAPC ir arī noteikts, ka asfalta maisīšanas iekārtām jāatbilst īpašām konstrukcijas un ekspluatācijas prasībām, piemēram, nepārtrauktai minerālo pildvielu un asfalta granulu temperatūras kontrolei pārstrādes cilindrā.

Šie kritēriji tika ņemti vērā arī asfalta maisīšanas iekārtas RPP 3000 Plus gadījumā, kur Benninghoven jaunākās paaudzes asfalta maisīšanas iekārta ražo asfaltu Šveices ceļiem un automaģistrālēm ar minimālu ietekmi uz vidi un maksimālu efektivitāti.

**ATTĒLI:**



**RPP 4000 SAPA Schweiz\_AIR9831**

Šveicē ir sākta asfalta ražošana pirmajā otrreizējās pārstrādes prioritārajā rūpnīcā (RPP) ar Benninghoven karstās gāzes ģeneratora tehnoloģiju.

   
RPP 4000 SAPA Schweiz\_P0003061

Benninghoven asfalta maisīšanas rūpnīcas RPP 3000 Plus HG būvniecība netālu no Ženēvas tika pabeigta vien sešu mēnešu laikā.

  
RPP 4000 SAPA Schweiz\_AIR9886

Benninghoven karstās gāzes ģeneratoru tehnoloģija nodrošina augstu pārstrādāta asfalta padeves ātrumu visos jaudas līmeņos un visos partijas apjomos.

Lūdzu, ņemiet vērā: šeit redzamās fotogrāfijas ir tikai priekšskatījumi. Ja vēlaties tās publicēt citos plašsaziņas līdzekļos, lūdzu, izmantojiet augstākas izšķirtspējas (300 dpi) versijas, kas pieejamas no šeit sniegtās lejupielādes saites.

Papildu informācijas iegūšanai, lūdzu, sazinieties ar:

WIRTGEN GROUP

Sabiedrisko attiecību departaments

Reinhard-Wirtgen-Strasse 2

53578 Vindhāgena

Vācija

Tālrunis: +49 (0)2645 131 0

Fakss: +49 (0)2645 131 499

E-pasts: PR@wirtgen-group.comPR@wirtgen-group.com

www.wirtgen-group.com